L 187/40
(22)
BG
Официален вестник на Европейския съюз
14.7.2022 г.
Rogaland
Sokndal, Lund, Bjerkreim, Hjelmeland, Suldal и Sauda
4,8
Vestland
Kinn, Etne, Bømlo, Fitjar, Tysnes, Kvinnherad, Ullensvang, Eidfjord, Ulvik, Voss, Kvam, Samnanger, Vaksdal, Modalen, Austrheim, Fedje, Masfjorden, Gulen, Solund, Hyllestad, Høyanger, Vik, Sogndal, Aurland, Lærdal, Årdal, Luster, Askvoll, Fjaler, Sunnfjord, Bremanger, Stad, Gloppen и Stryn
6,6
Møre og Romsdal
Частите от Molde, съставляващи преди това общините Nesset и Midsund, частите от Ålesund, съставляващи преди това общините Haram и Sandøy, Vanylven, Sande, Hareid, Ørsta, Stranda, Sykkylven, Vestnes, Rauma, Averøy, Gjemnes, Tingvoll, Sunndal, Surnadal, Smøla, Aure, Volda, Fjord и Hustadvika
9,5
Въз основа на данните за населението от 1 януари 2020 г. тези включени териториални единици имат общо население от 528 360 (16).
3.2.2.5.
О ц е н к а н а г ъ в к а в и я п о д х о д
(23)
В точка 169 от НРП се посочват три изисквания, които трябва да бъдат изпълнени, за да може да бъдат включени по-малки териториални единици от статистически регион на ниво 3, когато гъстотата на населението в региона като цяло е над 12,5 жители на km2.
(24)
Първо, тези по-малки териториални единици трябва да имат по-малко от 12,5 жители на km2.
(25)
В досегашната практика както Надзорният орган на ЕАСТ (17), така и Комисията (18) оценяваха гъстотата на населението на включените слабо населени региони за всеки регион на ниво 3 (статистически региони на ниво 3 / региони на ниво 3 по NUTS).
Във формулировката на точка 169 няма нищо ново, което да налага по-различно тълкуване.
Следователно Надзорният орган ще следва същия подход и съгласно новите НРП.
(26)
От данните, представени в таблица 2 по-горе, следва, че гъстотата на населението във включените териториални единици е под 12,5 жители на km2, когато се оценява съвкупно на равнището на съответния статистически регион на ниво 3.
Следователно изискването за гъстота на населението е изпълнено за включените териториални единици.
(27)
Второ, включените по-малки териториални единици трябва да бъдат прилежащи региони, съседни на статистически региони от ниво 3 с гъстота на населението под 12,5 жители на km2.
Въз основа на границите на съответните териториални единици, отбелязани на картата в приложение III, буква а) към настоящото решение, Надзорният орган заключава, че това изискване е изпълнено.
(28)
Трето, включването и изключването на териториални единици не трябва да водят до превишаване на специално разпределеното покритие от тип „в“, както е посочено в точка 167 от НРП.
Съгласно последното изречение на точка 169 от НРП населението на слабо населените и много слабо населените региони трябва да се взима заедно за целите на настоящата оценка.
Както е пояснено в точка (13) обаче, когато се оценява спазването на тавана за покритие на населението, населението на слабо населените и много слабо населените региони ще се отчита само веднъж.
(29)
Съгласно приложение I към НРП специално разпределеното покритие от тип „в“ за Норвегия е 25,14 % от населението на държавата.
В досегашната си практика, когато оценяват спазването на тавана за покритие на населението, Надзорният орган на ЕАСТ (19) и Комисията (20) приемат използването на най-актуалните национални данни за населението.
Във формулировката на точка 169 от НРП няма нищо ново, от което да следва, че този подход не е също толкова съвместим и с новите НРП.
В съответствие с това Надзорният орган счита, че използването на данни за населението от 1 януари 2020 г. от страна на норвежките органи е приемливо.
(16) Вж. таблица 1 на стр. 3 от уведомлението.
(17) Вж. точка 18 от Решението относно норвежката карта на регионалните помощи за периода 2014—2020 г., посочено в бележка под линия 6 по-горе.
(18) Вж. точки 7 и 15 от Решението на Комисията от 27 март 2014 г. относно шведската карта на регионалните помощи за периода 2014 —2020 г., SA37985 (2014/N), (ОВ C 210, 4.7.2014 г., стр. 20).
(19) Вж. точка 9 от Решение на Надзорния орган на ЕАСТ No 170/14/COL от 24 април 2014 г. относно исландската карта на регионалните помощи за периода 2014—2020 г. (ОВ L 201, 10.7.2014 г., стр. 33).
(20) Вж.
Решение на Комисията относно шведската карта на регионалните помощи за периода 2014—2020 г., посочено в бележка под линия 18 по-горе, в бележка под линия 2, в точка 10 и в точки 13—15.